Дзяржаўная ўстанова адукацыi «Яслi – сад №7 г. Светлагорска»

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

“АДРАДЖЭННЕ КУЛЬТУРНЫХ ТРАДЫЦЫЙ I ЗВЫЧАЯЎ НАРОДА

ПРАЗ ВЫКАРЫСТАННЕ ТВОРАЎ БЕЛАРУСКАЙ

НАРОДНАЙ МУЗЫЧНАЙ ТВОРЧАСЦI”

Вільгота Вольга Якаўлеўна,

музычны кіраўнік

установы дашкольнай адукацыі

8(029)344 02 86

svetlsad\_7@mail.gomel.by

З любвi да бацькоўскага парога, да матчынай песнi, з вывучэння гiсторыi народа, спасцiжэння яго традыцый пачынаецца любоў да Роднай старонкi, да Радзiмы, да ўсёй Зямлi. З маленства прывiваецца патрыятызм чалавеку, а найперш у сям’i i ва ўстанове дашкольнай адукацыі, бо там пачынае фармiравацца светапогляд грамадзянiна. I як неабходна юнаму чалавеку з дня ў дзень адчуваць i разумець непаўторнасць тых мясцiн, дзе нарадзiўся, той зямлi, якую называюць Радзiмай! Гэтае пачуццё пасля будзе даваць яму ў жыццi ўсё новыя i новыя сiлы. [8, с.11].

У цяперашнi час, калi ва ўсёй краiне iдзе адраджэнне беларускай нацыянальнай мовы, культуры, ўстановы дашкольнай адукацыі не павiнны стаяць у баку ад гэтага працэсу, а актыўна ўключацца ў яго. Важная асаблiвасць нашага часу – з’яднанне духоўнай спадчыны мiнулых стагоддзяў i сучаснасцi, нанава зразумелая неабходнасць выкарыстання народных педагагiчных традыцый у сiстэме адукацыi i выхавання. [3, с.5]. Ведаць сваю нацыянальную народную творчасць, родную мову, гiсторыю i культуру – гэта значыць не парываць з вытокамi сваёй айчыны, свайго народа. Народ, якi не ведае i не хоча ведаць свайго мiнулага, нiколi не будзе мець будучага. Вядомы беларускi першадрукар, асветнiк i гуманiст Ф.Скарына пiсаў: «Понеже от прырожения звери, ходящие в пустыни, знають ямы своя; птици, летающие по возъдуху, ведают гнезда своя; рыбы, плывающие по морю и в реках, чують виры своя; пчелы и тым подобная боронять ульев своих, - тако ж и люди, и где зродилися и ускормлены суть по Бозе, к тому месту великую ласку имають». [2, с.171].

Выхаванне ў дзяцей дашкольнага ўзросту любвi да роднага краю ажыццяўляецца на аснове неразрыўнага адзiнства маральных пачуццяў, свядомасцi i паводзiн (Р. I . Жукоўская, Н. Ф. Вiнаградава, Л. Е. Нiканава). Беларуская народная музычная творчасць – гэта народная памяць, якая захоўвае духоўны вопыт народа, яго педагагiчныя погляды, што звязаны з мiнулым i цяперашнiм. [4, с.25]. Скрозь стагоддзi дайшла яна да нашых дзён. Захаваць яе, ведаць, перадаць наступным пакаленням – задача людзей, якiя жывуць сёння. Зварот да беларускай народнай музычнай творчасцi абумоўлiвае выхаванне любвi да роднага краю, адраджэнне нацыянальнай самасвядомасцi беларусаў, з’яўляецца фактарам, якi стымулюе авалоданне роднай мовай, узнаўленне народных традыцый, узбагачэнне культуры, станаўленне i развiццё нацыянальнай сiстэмы адукацыi. [7, с.2].

Такім чынам высветлілася мэта вопыту: фармiраванне ў дзяцей дашкольнага ўзросту патрыятычных пачуццяў праз выкарыстанне твораў беларускай народнай музычнай творчасцi.

Задачы**:**

* пазнаемiць выхаванцаў з беларускiмi народнымi песнямi, танцамi, гульнямi, карагодамi;
* дапамагчы дзiцяцi стварыць цэластнае ўяўленне аб каляндарна-абрадавых святах;
* выхоўваць пачуцце нацыянальнай прыналежнасцi, любвi да Радзiмы пад уплывам успрымання i актыунага выкарыстоування ў дзенасцi твораў беларускай народнай творчасцi;
* з’яднацсь дзяцей i бацькоў, развiваць даверлiвыя, сяброўскiя адносiны памiж iмi.

Арганiзаваная работа будавалася на асноўных адукацыйных прынцыпах. Галоўны з iх – прынцып гуманiзацыi, якi прадугледжвае раўнапраўе i павагу ўдзельнiкаў адукацыйнага працэса. Такімі ж змястоўнымі і важнымі былі прынцыпы паступовасцi i безупыннасцi; комплекснасцi i iнтэграцыi. Работа праводзiлася ў адпаведнасцi з раздзеламi вучэбнай праграмы дашкольнай адукацыі, а для сiстэматызацыi матэрыялу распрацаваны перспектыуны план супрацоўнiцтва спецыялiстаў дзiцячага сада, бацькоў i сацыяльных супрацоўнiкаў.

Для якаснай арганiзацыi работы ў дадзеным напрамку першарадным паўстала рэсурснае пытанне: навукова-метадычнае и матерыяльнае забеспячэнне.

Першапачаткова дзейнасць была накіравана на стварэнне неабходных ўмоў, а арганізацыя дзейнасці ў спецыяльна створаных умовах дазваліла, улічваючы дыдактычны характар прадметнага асяроддзя, больш паспяхова знаеміць дзецей з прадметамі быту беларусаў, прыладамі працы, вырабамі народнага мастацтва падчас арганізацыі розных форм і відаў дзіцячай дзеййнасці. Беларускі куток у кожнай групе, у якім размешчаны наглядны і дыдактычны матэрыял для арганізацыі нерэгламентаванай дзейнасці выхаванцаў, таксама адаграў вялікую ролю.

На падставе створаных умоў была праведзена работа по падбору правераных практыкай на сцэнарыяў фальклорных святаў i тэатралiзаваных забаў. Распрацаванае прыкладнае планаванне музычных заняткаў, комплексных заняткаў, фальклорных святаў i iншых мерапрыемстваў прадугледжвала сiстэму паслядоўнай работы, якая з нарастаючым аб’емам вучэбнага матэрыялу дапамагла вырашыць вызначаныя задачы па патрыятычнаму выхаванню дзяцей ва ўстанове дашколь най адукацыі.

Працуючы па дадзенай праблеме, была вызначана прыарытэтная задача - фармiраванне ў выхаванцаў маральных пачуццяў на аснове ўзбагачэння зместу, росту ўсвядомленасцi, глыбiнi i устойлiвасцi эмацыянальных перажыванняў. Адметнай асаблiвасцю пачуццяў дзяцей дашкольнага ўзросту з’яўляецца пашырэнне вобласцi з’яў, якiя выклiкаюць гэтыя пачуццi [5, с.7]. Глыбокае знаёмства выхаванцаў са з’явамi грамадскага жыцця садзейнiчае росту сацыяльнага пачатку ў пачуццях, фармiраванню правiльных адносiн к фактам акружаючага жыцця. Важнае значэнне ў працэсе фармiравання ў дзяцей дашкольнага ўзросту любвi да роднага краю мае той факт, што эмацыянальныя перажываннi выхаванцаў набываюць больш глыбокi i ўстойлiвы характар.

Пры знаемстве дзяцей з беларускай народнай музычнай творчасцю рабiўся акцэнт на веданне i ўменне выкарыстоўваць у дзейнасцi:

* беларускiя народныя песнi;
* беларускiя народныя танцы;
* беларускiя народныя карагоды;
* беларускiя народныя гульнi;
* музычныя iнструменты народнага аркестра.

Дзецi павiнны мець уяўленнi аб тым, беларуская зямля славiцца сваёй багацейшай старажытнай прафесiйнай, бытавой i народнай музычный культурай, а перш за ўсё самабытнай народнай песеннай творчасцю. Яе старадаўнiя традыцыйныя ўзоры дайшлі да нашых дзён разам з абрадамi, з якiмi яны складаюць адзiнае цэлае. Гэта калядныя, масленкi, юр’еўскiя, веснавыя, велiкодныя – валачобныя, троiцка – сямiцкiя, купальскiя, пятроўскiя, пакосныя, жнiўныя, восеньскiя песнi i цэлы шэраг iншых. Фальклорныя экспедыцыi i назiраннi мiж тым паказваюць, што каляндарна – песенная сiстэма ў многiх раёнах Беларусi ўжо не iснуе як цэласная з’ява. Знiклi многiя абрады i звычаi, а з iмi i народныя песнi, танцы, iнструментальныя творы. З кожным годам становiцца ўсё менш носьбiтаў самой традыцыi - людзей старэйшага ўзросту. Працэс гэты ў многiм заканамерны, бо знiкаюць сацыяльныя ўмовы для iснавання фальклору. Таму мы павiнны зрабiць зараз усё магчымае для захавання, развiцця ў новых умовах i перадачы нашчадкам лепшых здабыткаў роднай культуры.

Ад нараджэння да смерцi спадарожнiчаюць чалавеку народныя песнi. Праз іх тэксты, лексіку дзеці ўзбагачаюць уяўленні аб наваколлі, прыродных з’явах, знаёмяцца з прыладамі працы, беларускімі назвамі месяцаў, дзён тыдня, нацыянальнымі стравамі, значна пашыраецца актыўны слоўнік. Праз песню выхаванцы знаемяцца з лепшымі рысамі характару беларусаў: шчырасцю, чуласцю, сціпласцю, уважлівасцю. Фальклорныя песня дапамагае развіццю эмацыянальнай сферы дзяцей, падрыхтоўвае да выканання пэўных сацыяльных роляў. Iдучы поруч з чалавекам па жыццi, песнi адлюстроўваюць асноўныя этапы гэтага жыцця. Народ складае песнi, што спрыяюць у працы i радуюць у вольную часiну, мацуюць у шчасцi i ў горы. Песня дапамагае скараць ворагаў i прыгнятальнiкаў, клiча на барацьбу, надае веры ў перамозе. Песня ўхваляе чалавека, якi валодае высокамаральнымi, на погляд працоўнага люду, якасцямi, i высмейвае, а часам нават i праклiнае трутняў i здраднiкаў. Н.С.Гiлевiч пiсаў: «Нарадзiўшыся ў глыбокай старажытнасцi, у часы яшчэ дагiстарычныя, песнi суправаджалi жыццё працоўнага чалавека праз стагоддзi, адлюстроўваючы ў паэтычных вобразах i малюнках яго сацыяльнае паходжанне, яго побыт, мараль i светапогляд на кожным этапе гiстарычнага жыцця грамадства. народныя песнi, як i ўся народная паэзiя наогул, з’яўляюцца выключна важным сродкам патрыятычнага, сацыяльнага, этычнага i эстэтычнага выхавання моладзi» [10, с.6]. Беларускiя народныя песнi маюць у сабе пэўны звод маральных патрабаванняў, выпрацаваных на працягу шматвяковай гiсторы народа. Вельмi дакладна перадае тое прыказка: «Па народнай песнi пазнаеш народ».

Творы беларускай народнай музычнай творчасцi маюць вялiкае пазнавальнае i выхаваўчае значэнне, садзейнiчаюць развiццю вобразнасцi думкi, узбагачаюць мову дзяцей. Толькi ўзоры беларускай народнай музычнай творчасцi могуць духоўна ўзбагацiць дзiцячае асяроддзе, знаёмства з якiмi павiнна пачынацца з першых гадоў жыцця дзiцяцi, так як перыяд ранняга i дашкольнага дзяцiнства – найбольш спрыяльны этап у развiццi чалавечай асобы. Гэты ўзрост багацейшы па здольнасцях, дзiця хутка i захапляльна пазнае навакольны свет, убiрае вялiкую колькасць уражанняў. Дзiця вучыцца па iх гукам роднай мовы, iх мелодыi, потым авалодвае ўменнем разумець iх сэнс. Жыццё дзiцяцi нельга ўявiць без калыханак, забаўлянак, дзiцячых песень, прыпевак – асноўных форм дзiцячага фальклору. У час реалiзацыi вызначаных задач шукалi найбольш эфектыўныя метады i формы работы ў навучаннi дзяцей.

Працэс далучэння выхаванцаў да беларускай народнай музычнай творчасцi можна падзялiць на два перыяда:

* першы – гэта выхаванцы 3-5 гадоў (малодшая i сярэдняя групы);
* другi –выхаванцы 5-7 гадоў (старэйшая група).

Першы перыяд – гэта перыяд убiрання i назапашвання уяўленняў. У гэтым узросце ў выхаванцау назiраецца ўзвышаная ўспрыiмлiвасць, уражлiвасць, дапытлiвасць. У сувязi з гэтым актыўна ўжываўся метады нагляднага i славеснага навучання. Любая спецыяльна арганiзаваная дзейнасць з дзецьмi абавязкова суправаджаецца деманстрацыяй iлюстрацый, малюнкаў, сродкаў ІКТ, прыкладамi з асабiстага вопыту, выразным чытаннем дзiцячай мастацкай лiтаратуры.

Добрай падтрымкай у рабоце з дзецьмi з’яўляецца слуханне музычных твораў у выкананнi вядомых беларускіх выканаўцаў і музычных калектываў, а таксама экскурсii ў Светлагорскую школу мастацтваў. На такiх канцэртах дзецi чуюць жывое гучанне асобных музычных iнструментаў, а таксама iх гучанне ў складзе аркестра, што пашырае ўраджаннi выхаванцаў.

Усiм вядома, што *гульня* з’яўляецца вядучым вiдам дзейнасцi дзяцей дашкольнага узросту. Менавiта таму гульневы метад быў i застаецца традыцыйным сродкам дашкольнай педагогiкi [1, с.8].

Беларускiя народныя музычныя гульнi спрыяюць развiццю не толькi музычных здольнасцей («Што гэта за птушка?», «Сляпы музыкант» i iнш.), пашырюць слоунiкавы запас, выразнасць маулення («Пастух i статак», «Гусi –гусi», «Вожык i мышы» i iнш.), але i выхоўваюць такiя якасцi, як упэўненасць у сваiх сiлах, смеласць, спрытнасць («Воук i авечкi », «Рэдзька» i iнш.), павагу да працы («Макi-маковачкi», «Грушка» i iнш.) [6, с.4].

Выкананне беларускiх народных танцаў («Юрачка», «Мiкiта» i iнш.) спрыяе назапашванню асноўных музычна-рытмiчных рухаў, развiццю эмацыянальнай чуласцi, выхоўвае любоў да беларускага народнага танца, пачуцце калектывiзму.

Улiчваючы ўзроставыя асаблiвасцi дзяцей, музычны матэрыял (беларускiя народныя песнi, танцы, гульнi) на святах i забавах на першым этапе ўводзiўся паступова, пачынаючы з 2-3 твораў. Праводзiлiся i тэматычныя забавы, напрыклад «Беларуская гулялачка», «У госцi да бабулi Арыны» i iнш. Бацькi i дзецi старэйшага дашкольнага узросту з задавальненнем удзельнiчалi ў такiх фальклорных святах, як «Восеньскi кiрмаш», «Каляды-калядкi, блiны ды аладкi», «Прыляцела ластавiца, нам прынесла масленiцу» i iнш.

Творы беларускай народнай музычнай творчасцi шырока выкарыстоўвалicя пры планаваннi мерапрыемстваў з сацыяльнымi супрацоўнiкамi («Перамогi светлы дзень», з удзелам ветэранаў Вялiкай Айчыннай вайны; “Дашкольнае ляснiцтва” на базе дзiцячай бiблiятэкi, фiлiял № 6). Каторы год дзецi старэйшага дашкольнага ўзросту з задавальненнем удзельнiчаюць у раенным фестывалi дашкольнiкаў «Вясновыя зорачкi», выконваючы беларускiя народныя танцы, такія як:

* танец «Люлечка-дудаука», дыплом 1 ступенi;
* танец «Беларуская полька», дыплом 1 ступенi;
* танец «Беларускi гасцiнец».

Аснову форм і метадаў работы з дзецьмі складаюць творчыя заданні, дыдактычныя гульні, гульні-драматызацыі, інтэграваныя і комплексныя заняткі, народныя рухомыя гульні, фальклорныя святы, экскурсіі, сістэма работы з творамі вуснай народнай творчасці: беларускімі народнымі казкамі, песенькамі, загадкамі, забаўлянкамі, народнымі прыказкамі, прымаўкамі, прыкметамі (расказванне, тэатралізацыя, гутаркі, праблемныя сітуацыі, падгрупавыя і індывідуальныя заданні, творчыя работы сумесна з бацькамі і г.д.).

Уяуленнi i ўменнi – гэта значные здабыткi дзiцяцi ў час навучання, адной з форм якога з’яуляецца спецыяльна арганізаваная дзейнасць. Менавiта занятак дазваляе вырашыць асноўныя адукацыйныя задачы, а выкарыстанне актыўных форм арганiзацыi садзейнiчае развiццю цiкавасцi да вучэбнага матэрыялу, фармiраванню неабходных уяўленняў i ўменняў. Выкарыстоўванне музычных сюжэтна-гульневых комплексаў «Кура-златапюра», «Коцiк i пеунiк» садзейнiчае ўзмацненню гульневага, актыўнага характару пазнавальна-пошукавай дзейнасцi, узнiкненню творчага мiкраклiмату, развiццю здольнасцi да суперажывання гульневаму вобразу i пераўвасабленню ў яго [9, с.5]. Правядзенне комплексных заняткаў «Беларуская народная творчасць», «Праца калгаснiкаў», «Лес» i iнш. спрыяе не толькi развiццю слоўнiкавага запасу дзцяцi, здольнасцi да ўспрымання i ўсведамлення сродкаў мастацкай выразнасцi, але i развiваюць камунiкатыўныя ўменнi, выхоўваюць цiкавасць да беларускага фольклору, спрыяюць фармiраванню пачуцця любвi да Радзiмы.

Праблемы, звязаныя з адраджэннем культурных традыцый і звычаяў народа праз выкарыстанне твораў беларускай народнай музычнай творчасці ў дзіцячым садзе немагчыма вырашыць толькі ў рамках установы дашкольнай адукацыі. У межах дзейнасці па дадзеным накірунку асноўная ўвага акцэнтуецца на арганiзацыі актыўнага супрацоўніцтва з бацькамі, соцыўмам. Усведамляючы гэта, можна зрабіць вывад, што працуючы толькі пры стварэнні сумеснага адукацыйнага ланцужка установа дашкольнай адукацыі – дзіця – сям’я, магчыма атрымаць жаданы вынік па адраджэнню культурных традыцый і звычаяў народа праз выкарыстанне твораў беларускай народнай музычнай творчасці ў дзіцячым садзе. Для фарміравання зацікаўленасці бацькоў па пытаннях, звязаных з адраджэннем культурных традыцый і звычаяў народа праз выкарыстанне твораў беларускай народнай музычнай творчасці праводзіліся наступныя мерапрыемствы:

- анкетаванне «Музычныя захапленні маей сям’і», «Ці патрэбны ў сям’і традыцыі» i iнш. з мэтай выяўлення ўзроўня педагагічнай пісьменнасці бацькоў па пытаннях адраджэння культурных традыцый і звычаяў народа, а таксама з мэтай высвятлення запытаў і пажаданняў бацькоў на атрыманне дапамогі па дадзенай тэме;

- бацькоўскія сходы з мэтай і нфармавання аб сумеснай працы і стымулявання актыўнага ўдзелу ў ей бацькоў;

- стварэнне міні-бібліятэкі па адраджэнню культурных традыцый і звычаяў народа праз выкарыстанне твораў беларускай народнай музычнай творчасці ў дзіцячым садзе;

- падбор тэматычных кансультацый для бацькоў, індавідуальныя і групавыя кансультацыі;

- удзел бацькоў выхаванцаў у занятках, экскурсіях (у тым ліку віртуальных), фальклорных святах i iнш.

Пералічаныя мерапрыемствы дапамаглі стварыць найбольш цеснае і эфектыўнае ўзаемадзеянне педагогаў з бацькамі на падставе агульнасці інтарэсаў і эмацыянальнай падтрымкі.

Сумесныя мерапрыемствы дазволяюць павялiчыць цікавасць бацькоў да адраджэння нацыянальных традыцый ва ўмовах сям’і, стварыць станоўчыя ўмовы для пленнага супрацоўніцтва.

Аднак праблема супрацоўніцтва ўстановы дашкольнай адукацыі з сацыяльным асяродзем, якому менавіта таксама належыць роля ў грамадскiм станаўленнi падрастаючага пакалення, выхаваннi ў дзяцей любвi да Радзiмы, застаецца на сённяшнi час актуальнай. Гэта одкрывае прастор для далейшай педагагічнай дзейнасці.

Такім чынам, арганізаваная мэтанакіраваная работа па фарміраванні нацыянальнай самасвядомасці дапамагае кожнаму дзіцяці з маленства адчуць сябе грамадзянінам сваей Айчыны.

**Спiс лiтаратуры**

1. Анцыпiровiч, В.М. Фармiраванне музычнай культуры дашкольнiкаў сродкамi беларускага фальклору: дапаможнiк для педагогаў устаноў, якiя забяспечваюць атрыманне дашкольнай адукацыi / В.М. Анцыпiровiч.- Мн.: Зорны верасень, 2007.
2. Арлова, Г.П. Беларуская народая педагогiка / Г.П. Арлова.- Мн.: Народная асвета, 1993.
3. Дубініна, Дз.М. Родныя вобразы ў паэтычным слове: дапаможнік для педагогаў устаноў дашкольнай адукацыі: у 2 ч/ Дз.М. Дубініна.– Мазыр: ТАА ВД “Белы Вецер”, 2008.
4. Дубініна, Д.М. Родная прырода ў вуснай народнай творчасці: дапам. для педагогаў устаноў дашкольнай адукацыі / Д.М. Дубініна, А.А.Страха, Д.У. Дубінін. – Мінск: Нац. ін-т адукацыі, 2012.
5. Калачова, I. I. Народныя традыцыi i звычаi выхавання. Этнапедагагiчная спадчына народаў Беларусi/ I. I. Калачова.- Мн.: НIА,1996.
6. Леановiч, З.Л., Рылькова, Н.А. Дзiцячыя фальклорныя гульнi/ З.Л. Леановiч, Н.А. Рылькова.- Мн.:Народная асвета, 1995.
7. Никонова, Л.Е. Патриотическое воспитание детей старшего дошкольного возраста / Л.Е. Никонова.- Мн.: Народная асвета, 1991.
8. Старжынская, Н. С. Сябруем гуляем разам / Н. С. Старжынская.– Мн.: Нар. Асвета, 1994.
9. Хадановіч, Л.С. Падарожжа ў свет музыкі: вучэб.-метад. дапам. для педагогаў устаноў дашкольнай адукацыі з беларус. мовай навучання /Л.С. Хадановіч. – 2-е выданне, перагл. – Мінск: Нац. ін-т адукацыі, 2012.
10. Храмцова, Ф.И. Педагогическая идеология: ценности, приоритеты: учеб. - метод. Пособие / Ф.И. Храмцова.- Мн.: Зорны верасень, 2006.